ટીવીના હિટ શો તારક મહેતાના ઉલ્ટા ચશ્મામાં ડૉ. હાથીની ભૂમિકા નિભાવનાર અભિનેતા કવિ કુમાર આઝાદના અચાનક મૃત્યુથી ટીવી ઉદ્યોગ શોકમાં છે. સીરિયલના તેમના સહ કલાકારો અંતિમ સંસ્કાર પહેલા તેમના ઘરે તેમને અંતિમ વિદાય આપવા માટે પહોંચ્યા જ્યાં તેમને એવી સ્થિતિનો સામનો કરવો પડ્યો જે તેમણે સપનામાં પણ વિચાર્યુ નહોતુ. કવિ કુમારના ઘરે પહોંચેલા કલાકારોને લોકોના અસંવેદનશીલ વ્યવહારનો સામનો કરવો પડ્યો. સીરિયલમાં બબીતાની ભૂમિકા નિભાવનાર મુનમુન દત્તાએ સોશિયલ મીડિયા પર પોતાની ભડાસ કાઢી છે.